बांदा. यूपी के बांदा में एक युवक ने पिता की डांट से नाराज होकर सुसाइड कर लिया है। बताते है कि शुक्रवार रात गर्लफ्रेंड को लेकर पिता और बेटे में बहस हुई थी। पुलिस ने बॉडी को कब्जे में लेकर पोस्टमार्टम के लिए भेज दिया। ये है पूरा मामला...
- मामला बांदा नगर कोतवाली का है। जहां 22 साल के सुनील की बॉडी फांसी पर लटकता मिला। परिजनों की माने तो काशीराम कॉलोनी के ब्लॉक 45 में अपने पिता कंधी के साथ रह रहे ई-रिक्शा चालक सुनील का पड़ोस की एक महिला के साथ अवैध सम्बन्ध था। जिसके चलते अक्सर उसके पिता से उसकी कहासुनी होती थी।
- शुक्रवार की रात को भी बाप-बेटे के बीच इसी बात को लेकर बहस हुई और सुनील नाराज होकर दरवाज़ा बन्द कर लिया था। काफी देर तक जब वह नही निकला तो पिता ने दरवाज़ा पीटना शुरू किया और दरवाज़ा न खुलने पर पड़ोसी की मदद से जब दरवाजा तोड़ा तो कमरे की छत में सुनील का शव लटका मिला। लोगों ने इसकी सूचना 100 डायल पर दी। मौके पर पहुंची 100 डायल की टीम ने डेडबॉडी को पोस्टमार्टम करने के लिए भेज दिया।
पिता ने ये बताया
- सुनील के पिता कंधी ने बताया कि वह अपनी प्रेमिका के लिए राशन मांग रहा था। जिसके लिए हमने मना कर दिया। इससे नाराज होकर उसने दरवाजा बंद कर लिया। थोड़ी देर बाद दरवाजा खुलवाने की कोशिश की लेकिन दरवाजा नहीं खुला। पड़ोसियों की मदद दरवाजा खुलवाया तो अंदर लाश फंदे से लटकी मिली।
पुलिस ने ये कहा
- एसआई विजय कुमार ओझा ने बताया कि डेडबॉडी को कब्जे में लेकर पोस्टमार्टम के लिए भेज दिया गया है। सुसाइड का कारण नहीं पता चल पाया है। जांच की जा रहीं है।
hin_Deva hin_Deva hin_Deva hin_Deva hin_Deva hin_Deva hin_Deva